Държавен вестник, бр. 87, 2022 г., стр. 75

БРОЙ  87	
Д Ъ Р Ж А В Е Н  В Е С Т Н И К 	
СТР.  75  
13. размер на семестриалната такса за 
обучение;
14. размер на пълната такса за специализи-
рана и езикова подготовка (ако има такава);
15. други документи и информация, пре-
доставени във връзка с кандидатстването в 
изпълнение на чл. 12, ал. 1 и 2 от Наредбата 
за държавните изисквания за приемане на 
студенти във висшите училища на Република 
България (приета с Постановление № 79 на 
Министерския съвет от 2000 г., ДВ, бр. 40 от 
2000 г.) и чл. 13б от Правилника за прилагане 
на Закона за развитието на академичния състав 
в Република България (приет с Постановление 
№ 202 на Министерския съвет от 2010 г., ДВ, 
бр. 75 от 2010 г.);
16. данни за лицето, подало документите 
за кандидатстване за обучение в степен на 
висше образование в Република България 
на кандидата, в случай че са подадени чрез 
представител;
17. други данни и обстоятелства, имащи 
отношение към данните и обстоятелствата 
по т. 1 – 16.
Раздел III
Ред за издаване на удостоверенията
Чл. 5. (1) За издаване на удостоверение 
висшите училища и научните организации 
подават чрез регистъра заявление по образец, 
утвърден от министъра на образованието и 
науката.
(2) Заявлението заедно с приложените към 
него документи се подава по електронен път 
чрез уеб базиран интерфейс, поддържан от 
НАЦИД.
(3) За всяко лице, за което се иска издаване 
на виза вид „D“, се подава отделно заявление.
(4) Към заявлението за издаване на удос-
товерение на лице за обучение в образова-
телно-квалификационна степен „бакалавър“ 
или „магистър“ се прилагат документите, 
посочени в чл. 15а, ал. 1 и 3 от Наредбата 
за държавните изисквания за приемане на 
студенти във висшите училища на Република 
България.
(5) Към заявлението за издаване на удосто-
верение на лице за обучение в образователна 
и научна степен „доктор“ се прилагат доку-
ментите, посочени в чл. 13б, ал. 1 от Правил-
ника за прилагане на Закона за развитието на 
академичния състав в Република България.
(6) Документите по ал. 4 и 5 се прилагат 
към заявлението като ясно четливи скани-
рани изображения в препоръчителен формат 
pdf или jpeg.
(7) Представителят на висшето училище 
или научната организация, подал заявлението, 
декларира, че носи отговорност за идентич-
ността на приложените сканирани документи 
с представените му оригинали и/или заверени 
копия на документи на хартиен носител.
(8) Министерството на образованието и 
науката по своя преценка може по всяко време 
да поиска оригиналите на хартиен носител на 
приложените като сканирани изображения към 
заявлението документи, които се съхраняват 
във висшето училище, съответно научната 
организация, подали заявлението.
Чл. 6. (1) При нередовности в подаденото 
заявление и приложените към него документи 
висшето училище, съответно научната орга-
низация, се уведомяват по електронен път 
чрез регистъра, като се дават указания за 
отстраняването им в 14-дневен срок.
(2) Ако нередовностите не бъдат отстранени 
в срока по ал. 1, процедурата се прекратява. 
Висшето училище, съответно научната орга-
низация, се уведомяват по електронен път 
чрез регистъра за прекратяването.
Чл. 7. (1) Чрез информационната система 
на регистъра министърът на образованието и 
науката или оправомощено от него лице издава 
електронно удостоверение. Удостоверението 
се издава по образец, утвърден от министъра 
на образованието и науката.
(2) С издаването му удостоверението се 
вписва автоматично в регистъра.
Чл. 8. (1) Допуснати грешки в издадените 
удостоверения се отстраняват с анулиране на 
издаденото удостоверение служебно или по 
заявление на висшето училище или научната 
организация, подадено по електронен път 
чрез регистъра.
(2) Сгрешеното удостоверение се отбеляз-
ва в регистъра като „анулирано“ и се издава 
ново удостоверение, за което се уведомяват 
органите по чл. 3, т. 4 и 5, както и висшето 
училище, съответно научната организация. 
(3) Лицето, на което е издадено новото 
удостоверение, се уведомява от висшето учи-
лище, съответно от научната организация.
Раздел ІV
Достъп до издадените удостоверения
Чл. 9. Вписаните в регистъра удостовере-
ния са достъпни чрез интернет страница на  
НАЦИД чрез съдържащия се в тях код за 
достъп.
Чл. 10. Информация за издаденото удос-
товерение заедно с кода за достъп до него 
се изпраща автоматично чрез регистъра до 
висшето училище, съответно научната ор-
ганизация, подали заявлението за издаване 
на удостоверение, и до органите, посочени в 
чл. 3, т. 4 и 5.
Заключителна разпоредба
Параграф единствен. Наредбата се издава на 
основание чл. 10, ал. 5 във връзка с ал. 2, т. 3, 
буква „г“ от Закона за висшето образование.
Министър:  
Сашо Пенов
6846